Isroil olovli varraklar va sharlar tufayli G‘azo sektoriga hujum qildi

Isroil aviatsiyasi falastinliklarning G‘azo sektoridagi uchta obektiga zarba berdi. Bu olovli varraklar va sharlar sabab yuz bergani aytilyapti, falastinliklar ularni chegaraning qarama-qarshi tomonida yong‘in chiqarish maqsadida uchirishmoqda. Bu haqda Isroil armiyasi matbuot xizmati xabar berdi.
«Isroil harbiy-havo kuchlari samolyotlari G‘azo sektori janubiy qismida HAMAS bazasi hududidagi uchta harbiy obektga hujum qildi», - deyiladi Isroil armiyasi matbuot xabarnomasida.
Ta'kidlanishicha, hujum Falastin tomonidan yoqib yuborilgan varraklar va sharlarning uchirilishiga javoban amalga oshirildi.
Hozirgi vaqtga kelib qurbonlar va vayronalar haqida ma'lumot hozircha yo‘q.